【戰況R3】千奇百趣!蘇偉賢:金勝名駒要氹㗎!
2024年04月14日 14:00
東網電視
更多新聞短片
董明朗剛周三策騎「大學生」因馬鞍滑移關係,直路橫掃千軍,好彩依然贏馬,此子今日第3場策騎蘇偉賢馬房「金勝名駒」,直路望空後都一度片來片去,幸好修正後走到直路,就此率先衝線,為此駒打開在港勝利之門,騎者亦連贏兩日。今場跑第2名為周俊樂「翹峯」,潘頓2.5倍大熱門「競駿天下」跑第3,第4名為何澤堯「大千眼界」。
賽後,蘇偉賢表示「金勝名駒」初來香港時都幾難搞,直頭埋唔到身,需要時間適應,並唔係唔聽話,只係需要時間氹,而隻馬近兩場展現出能力,上場末段締速出色,今場抽1檔起步係有些少擔心,因為隻馬未抽過咁好檔,都驚會困死唔識跑,好彩騎師了解馬性。「金勝名駒」今場贏得算輕鬆,希望評磅員加分唔好咁重手,因為隻馬唔大隻,孭重磅未必好。
第3場賽果:9-10-13-1
二重彩賽果:9-10(最後賠率88)